Riksvei 13

Riksvei 13 (Rv13) går mellom Sogndalsfjøra i Sogndal og Stavanger. Den går parallelt med E39, men lengre øst.

Veien forlater E39 i Stavanger. Traséen videre er Ryfylketunnelen–Tau–Hjelmeland ... Nesvik–Sand–Suldal–Røldalsvatnet–Seljestadtunnelen–Odda–Tyssedal–Lofthus–Kinsarvik–Granvin–Voss–Vinje–Myrkdalen–Vikafjell–Viksøyri–Vangsnes ... Dragsvik/Hella–Hermansverk/Leikanger–Sogndalsfjøra. Veien er 417,3 km lang inkludert fellesstrekning med E134 og E16 ekskludert ferjer og armer, 424,6 med ferjer. Det er flere armer totalt med 15,4 km lengde, 23,1 med ferjer.

 Historikk 
miniatyr|venstre|Steinhvelvbroen over Låtefossen er fra 1859 og fortsatt en del av riksvei 13. Veien fra Odda til fossen var en av de mest populære blant turister i Norge på 1800-tallet. 

Riksvei 13 krysser den nedre delen av Låtefossen på ei steinhvelvbru. Broen inngikk i hovedveiforbindelsen mellom Østlandet og Vestlandet igangsatt i 1857. Broen var ferdig i 1859 og det første store prosjektet langs traseen. Vannspruten fra fossen gjør at veibanen nesten alltid er våt. Låtefoss bru ble i 1940-årene utvidet med om lag to meter for å ta unna den økende biltrafikken. Den asfalterte kjørebredden ble da 5,5 meter.

Før 1992 hadde veien delvis en annen og vestligere trasé mellom Sand og Voss. Den gikk samme vei Sandnes–Jørpeland–Tau–Hjelmelandsvågen–Nesvik–Sand. Herfra fulgte den fergen til Ropeid og nordover til Sauda hvor veien hadde et avbrudd (her skulle den gå videre langs den planlagte Nordstøldalsveien til Etne). Veien mellom Sand og Horda ved Røldalsvatnet var til da riksvei 46.

Rv13 begynte igjen ved E76 (nå E134) i Etne og gikk langs dagens fylkesvei 48 Skånevik–Rosendal–Tysse, dagens fylkesvei 7 til Trengereid, fylkesvei 5400 til Bulken, E16 til Vossevangen og videre langs dagens riksvei 13 til Dragsvik i Balestrand. Derfra fortsatte den vestover til Vadheim i Høyanger.Cappelens bil- og turistkart, dobbeltblad 3–4 (1982)

Da Fjærlandstunnelen ble åpnet 1986 ble riksvei 5 flyttet dit, og strekningen mellom Førde og Dragsvik ble del av riksvei 13, strekningen Dragsvik–Vadheim ble riksvei 55.

Dagens fylkesvei 613 fra Dragsvik var del av veien frem til 31. desember 2009. 2019 ble riksvei 55 i Balestrand og Sogndal del av veien.

Strekningen mellom Solheim (Solheimsvik) og Nesflaten ved Suldalsvatnet, som altså var riksvei 46 fram til 1992, ble ferdigstilt rett før jul 1978. Fram til da gikk trafikken over Suldalsvatnet med ferge. Den siste ferga var M/S «Suldalsporten».

Goteviktunnelen (2,9 km) ved Vangsnes ble offisielt åpnet 19. januar 2021. Tunnelen ble blant annet begrunnet med rasfare.

 Ryfylke 
Den 31. desember 2019 ble de 14 kilometer lange undersjøiske Ryfylketunnelen åpnet. Fortsettelsen gjennom Hundvågtunnelen åpnet 22. april 2020, og dette medfører at riksvei 13 nå går denne veien til E39 i sentrale Stavanger. Strekningen Solbakk–Oanes ble fylkesvei 523, veien Lauvvik–Høle fylkesvei 508, veien Høle–Hogstad kommunal vei og Hogstad–Sandnes fylkesvei 516.

 Utbedringer og omlegginger i Voss og Hardanger 
Tunsbergtunnelen åpnet i 2011. Hovedtraseen for riksvei 13 mellom Granvin og Vossevangen ble da ført utenom det bratte og trange partiet i Skjervet med Skjervefossen. Den gamle traseen regnes som arm av riksvei 13.Vegatlas, strekning 34, delstrekning 10; lest 8. januar 2021. Tunnelen er en del av Vossapakko. Den gamle strekningen forbi Skjervet ble utbedret i 2016 som ledd i Nasjonale turistveier. Rasteplassen ved Skjervsfossen ble i 2016 tildelt arkitekturprisen Small Spaces Award.

Før Hardangerbrua ble åpnet 17. august 2013 var fergesambandet Bruravik–Brimnes del av veien.

Jobergtunnelen åpnet i 2017 og den leder tunnelen utenom bebyggelsen på Nedre Seim/Vassenden ved øvre ende av Granvinsvatnet. På grunn av ras fra det bratte Joberget ble tunnelen, som opprinnelig var planlagt til 400 meter bak bebyggelsen, forlenget til .

Mellom Kinsarvik og Bjotveit har veien vært smal etter moderne standard med problemer for bobiler, lastebiler og busser å møtes. Særlig i om sommer har det vært en del kø med flere timer stillstand. Til 2024 ble vei utvidet og rettet ut på deler av strekningen slik at den fyller krav til gul stripe. Deler av strekningen er (per 2024) lysregulert på det smaleste partiet for å unngå kork.

 Standard 
miniatyr|Tunsbergtunnelen mellom Granvin og Vossevangen fører siden 2011 hovedtraseen for riksvei 13 forbi det bratte og trange partiet i Skjervet med Skjervefossen. Den gamle traseen (bildet) regnes som sidestrekning av riksvei 13.Vegatlas, strekning 34, delstrekning 10; lest 8. januar 2021. 

Riksvei 13 er til dels smal. Smalest er den fra Håra i Odda til fylkesgrensen, og fra Lovraeidet i Suldal til grensen Suldal–Hjelmeland, der det er til dels ned til 4 meter dekkebredde.https://www.vegvesen.no/vegkart

Det finnes flere smalare parti på strekningen Kinsarvik–Bu (3,53 meter på det smaleste).illustrert med dette avisoppslaget  i avisa Hordaland.

Strekningen Sand–Erfjord (i Ryfylke) og Bjortveit–Odda (i Hardanger) kom i 2018 på henholdsvis tredje og sjette plass i NRKs uoffisielle kåring av «Norges verste veg». Det er mange tunneler over 100 m lengde uten belysning på riksvei 13, hovedsakelig i Suldal kommune, og det har vært kritikk i NRK mot det.

I sommersesongen har det i perioder vært trafikkork langs Sørfjorden særlig på strekningen Bjotveit–Kyrkjenes (i Kinsarvik). I sommersesongen skyldes liten fremkommelighet blant annet turisttrafikk med en del busser. Trafikken økte vesentlig etter at Hardangerbrua åpnet. Strekningen havnet på 8. plass i NRKs uoffisielle kåring (i 2018) av Norges verste vei.https://www.nrk.no/vestland/ingenting-har-skjedd-to-ar-etter-at-e16-ble-karet-til-_norges-verste-vei_-1.15021395 I denne region ligger Trolltunga som har blitt vurdert høyt i internasjonal media som turistattraksjon. Bobiler og vogntog kan få det umulig å møtes uten å bakke, men det blir ikke lett da andre biler står bakpå.Her er det vegkaos i turisteldorado: – Eg køyrer aldri der igjen Veien Skare–Odda er en del av en av veiene Oslo–Bergen, den som går gjennom Jondalstunnelen og har blitt brukt mer etter 2018 da bompenger opphørte.

Sommeren 2022 ble veien stengt to ganger i flere dager etter to store steinras ved Okslatunnelen.

 Byggeplaner 
Mellom Bondeviki–Fardal i Sogndal kommune skal 3 kilometer av eksisterende vei utbedres til normal standard for riksveier.Rv. 13 Bondeviki–Fardal

Nasjonal transportplan 2022–2033 nevner rv. 13 Skare–Sogndal. Regjeringen planlegger å overføre utbygging av denne strekningen til Nye Veier.Nasjonal transportplan 2022–2033 Prioritert innenfor perioden blir Kinsarvik–Kyrkjeneset–Bjotveit og Jøsendal–Odda–Tyssedal og evt senere Vikafjellstunnelen. Ifølge Nasjonal transportplan 2022–2033 skal også Rødsliane–Lovraeide bygges om inkludert en 4 km tunnel.Rv. 13 Lovraeide–Rødsliane

 Navn/status 
Riksvei 13 vil få status som «diktervei»; dette ble avgjort i april 2009 under en konferanse i Ulvik. Veien skal markedsføres i sammenheng med de fem dikterne Arne Garborg, Rasmus Løland, Olav H. Hauge, Per Sivle og Jakob Sande.Firda Riksveg 13 blir Diktarvegen

Mellom Solbakk og Sand heter veien også Ryfylkevegen.

 Nasjonale turistveier 
 Hardanger
Strekningen Låtefossen–Kinsarvik er en del av nasjonal turistvei Hardanger sammen med strekningen mellom Steinsdalsfossen i Kvam og Granvin på  og strekningen Jondal–Utne på .

 Ryfylke
Sammen med ,  og delstrekninger av  har strekningen mellom Berge i Suldal og Oanes i Forsand fått status som nasjonal turistvei Ryfylke. Turistveien er 183 km lang.

 Trafikk 
Veien over Vikafjellet er utsatt for snø og skred. Vintersesongen 2014–2015 var Vikafjellet stengt i  timer.NRK nyheter: Denne fjellovergangen har vært stengt i over to måneder i vinter, publisert 20. april 2015, lest 15. juni 2015. Omkjøring kan gjøres Dragsvik–Sogndal–Lærdalstunnelen, hvilket er 87 km lengre. Gjennomsnittlig daglig trafikk over Vikafjellet (målt ved Storehaugtunnelen) var i årene 2010–2018 omkring 500 kjøretøy, av dette var rundt 13 % tungtrafikk. I juli var trafikken opp mot , i desember–februar var trafikken under 200.

Gjennomsnittlig daglig trafikkhttps://vegkart.atlas.vegvesen.no/ (søk på trafikkmengde), fra 2020

 Sted  Trafikk  Andel tungtrafikk Sogndal ved Stedjebergtunnelen    9 % Vikafjellet ved Storehaugtunnelen  430  15 % Voss–Granvin ved Tunsbergtunnelen    12 % nord for Kinsarvik    17 % Skare    9 % Røldal  340  20 % sør for Sand    12 % Hjelmeland–Årdal    12 % Ryfylketunnelen  Kilden regner trafikk i hver retning ≈  10 %

 Kommuner og knutepunkter 

miniatyr|Stedjeberget sett fra Sogndalsfjorden. Riksvei 13 går i Stedjebergtunnelen (vestre åpning synlig til venstre). Tidligere trase på utsiden av berget er synlig.



 Lysregulert enveiskjøring grunnet smal vei og mye trafikk, Hestagjelet–Kyrkjeneset (2 km)

 Nasjonal turistvei Hardanger



 Nasjonal turistvei Ryfylke

 - Åpna i 2012 sammen med drøyt 3,5 km utbedra vegNRK Rogaland: Feiret veiåpning med jubel og flagg

 6 km

 Referanser 

 Eksterne lenker 
 Vegvesenets vegkart

 Fergeinfo Lauvvik–Oanes
 Fergeinfo Kvernaneset/Tau–Stavanger
 Fergeinfo Hjelmeland–Nesvik
 Fergeinfo Brimnes–Bruravik
 Fergeinfo Vangsnes–Hella
 Fergeinfo Vangsnes–Dragsvik
 Ryfast tunnel


Kategori:Riksveier
Kategori:Veier i Vestland
Kategori:Veier i Rogaland
Kategori:Veier i Sogndal
Kategori:Veier i Vik
Kategori:Veier i Voss
Kategori:Veier i Ulvik
Kategori:Veier i Ullensvang
Kategori:Veier i Suldal
Kategori:Veier i Hjelmeland
Kategori:Veier i Strand
Kategori:Veier i Stavanger
Kategori:Nasjonale turistveier
Kategori:Bomveier i Norge